ทันเกมส์
รุ่งโรจน์งานเบาด่านแรกพาราลิมปิก
8 ก.ย. 2559

รุ่งโรจน์งานเบาด่านแรกพาราลิมปิก
รุ่งโรจน์ ไทยนิยม แชมป์เก่าเทเบิลเทนนิสและความหวังทีมชาติไทย เชื่อว่าจะผ่านรอบแรกได้แน่นอน หลังอยู่สายซี ร่วมกับ แดนนี บอบรอฟ (อิสราเอล/8) และ มิเชล แยนเซน (เดนมาร์ก/13) กีฬาพาราลิมปิก 2016 ที่บราซิล ที่เปิดฉากอย่างเป็นทางการในวันที่ 8 ก.ย. ตามเวลาประเทศไทย แต่คงไม่ประมาทเพราะทุกคนที่คว้าโควตามาได้ถือว่าฝีมือไม่ธรรมดา โดยจะประเดิมสนามกับ แยนเซน เวลา 22.00 น. วันที่ 8 ก.ย.
ต๋อง-เอฟฉลุยสอยคิว 6 แดงโลก 
ต๋อง ศิษย์ฉ่อย หรือรัชพล ภู่โอบอ้อม เอาชนะ ดาร์เรน มอร์แกน อดีตมือ 8 โลกจากเวลส์ 5-3 เฟรม ผ่านเข้ารอบสองสำเร็จ ด้วยสถิติชนะ 3 แพ้ 2 ศึกแสงโสมสนุกเกอร์ 6 แดงชิงแชมป์โลก ที่เซ็นทรัล ลาดพร้าว เมื่อวันที่ 7 ก.ย. ส่วน “เอฟ นครนายก” เทพไชยา อุ่นหนู แชมป์เก่า พลาดท่าพ่าย 2 นัดสุดท้ายให้กับ จันทรา ซิงห์ (อินเดีย) 1-5 เฟรม และ มาร์คเดวิส (อังกฤษ) 0-5 เฟรม แต่ยังเข้ารอบด้วยสถิติ ชนะ 3 แพ้ 2